b"\n_START_ARTICLE_\nDraideris\n_START_PARAGRAPH_\nDraideriai (angl. drider)\xc2\xa0\xe2\x80\x93 fantastini\xc5\xb3 chimerini\xc5\xb3 proting\xc5\xb3 b\xc5\xabtyb\xc4\x97s, kuri\xc5\xb3 k\xc5\xabnas yra did\xc5\xbeiulio voro ir tamsiojo elfo k\xc5\xabn\xc5\xb3 kombinacija. Draideri\xc5\xb3 k\xc5\xabnas yra kentauri\xc5\xa1kas\xc2\xa0\xe2\x80\x93 did\xc5\xbeiulio voro k\xc5\xabnas, kuris vietoj galvos turi elfo liemen\xc4\xaf su rankomis ir galva._NEWLINE_Draideriai buvo sukurti apie 1983\xc2\xa0m. \xc5\xbeaidime Dungeons and Dragons, kur transformacija \xc4\xaf draider\xc4\xaf yra tamsi\xc5\xb3j\xc5\xb3 elf\xc5\xb3 deiv\xc4\x97s Lolth bausm\xc4\x97. Pavadinimo etimologija: drow 'tamsusis elfas' + spider 'voras'.\n_START_SECTION_\nDraideriai \xc5\xbeaidime Dungeons and Dragons\n_START_PARAGRAPH_\nTamsiojo elfo transformacij\xc4\x85 \xc4\xaf draider\xc4\xaf gali prad\xc4\x97ti auk\xc5\xa1to lygio Lolth dvasi\xc5\xa1k\xc4\x97 arba pati Lolth. Transformacija labai skausmingam trunka daugiau kaip 12 valand\xc5\xb3._NEWLINE_Draideri\xc5\xb3 \xc4\xafkandimas nuodingas, maitindamiesi jie turi gerti kraujo. Kai kur nurodoma, kad draideriai praranda lyt\xc4\xaf ir geb\xc4\x97jim\xc4\x85 normaliai dauginti, kitur\xc2\xa0\xe2\x80\x93 kad draideriai i\xc5\xa1laiko lyt\xc4\xaf, bet j\xc5\xb3 vaisingumas lyg ir sunyksta._NEWLINE_Draideriai tebeturi visus tuos geb\xc4\x97jimus (pvz., geb\xc4\x97jim\xc4\x85 ker\xc4\x97ti ir kt.), kuriuos tamsusis elfas tur\xc4\x97jo prie\xc5\xa1 transformacij\xc4\x85. Jie tebeturi tamsiojo elfo prot\xc4\x85 ir atmint\xc4\xaf. Draideriai gali tur\xc4\x97ti tokias pa\xc4\x8diais kovines profesijas kaip ir tamsieji elfai. D\xc4\x97l i\xc5\xa1laikytos atminties ir patirt\xc5\xb3 kan\xc4\x8di\xc5\xb3 draideriai yra nuo\xc5\xbem\xc5\xabs ir pagie\xc5\xbeingi. Kai kurie draideriai paskiria gyvenim\xc4\x85 tobulinti savo magij\xc4\x85, kad \xc4\xafgij\xc4\x99 reikiam\xc5\xb3 gali\xc5\xb3 atgaut\xc5\xb3 savo ankstesn\xc4\xaf k\xc5\xabn\xc4\x85._NEWLINE_Draideriais tamsieji elfai bjaurisi, j\xc5\xb3 bijo, tad \xc5\xa1ie b\xc5\xabna i\xc5\xa1stumti \xc4\xaf tamsi\xc5\xb3j\xc5\xb3 elf\xc5\xb3 gyvenvie\xc4\x8di\xc5\xb3 pakra\xc5\xa1\xc4\x8dius, kur jie klaid\xc5\xbeioja po dykynes, kartu su \xc4\xafvairiais vorais, tarp j\xc5\xb3\xc2\xa0\xe2\x80\x93 didvoriais.\n_START_SECTION_\nDraideriai kitur\n_START_PARAGRAPH_\n\xc5\xbdaidime EverQuest yra draideri\xc5\xb3 tipo b\xc5\xabtyb\xc4\x97s, vadinamos drachnidai (pavadinimo kilm\xc4\x97 tikriausiai analogi\xc5\xa1ka: drow 'tamsusi elfas' + arachnid 'vorinis gyv\xc5\xabnas'._NEWLINE_Drideriai egzistuoja ir Drowtales (tokia \xc5\xbeiniatinklio komiks\xc5\xb3 svetain\xc4\x97) visatoje, kur egzistuoja trys draideri\xc5\xb3 tipai. Vieni j\xc5\xb3 yra civilizuoti, gimsta nat\xc5\xabraliai, i\xc5\xa1syk draideriai. Antrieji gimsta normaliai, bet b\xc5\xabna prakeikti. Tretieji\xc2\xa0\xe2\x80\x93 sulauk\xc4\x97j\xc4\x99, i\xc5\xa1prot\xc4\x97j\xc4\x99 draideriai._NEWLINE_Draideri\xc5\xb3 tipo b\xc5\xabtyb\xc4\x97s egzistuoja ir virtualiame pasaulyje Second Life bei \xc5\xbeaidimuose Doom 3 ir Quake."